जिला पंचायत के मुख्य कार्यपालन अधिकारी एवं प्रशिक्षण प्रभारी श्री शीलेन्द्र सिंह व सहायक प्रशिक्षण प्रभारी सुश्री विशा वाधवानी ने उपस्थित सभी अधिकारियों को पावर पाइंट प्रजेटेशन के माध्यम से सौंपे गये अधिकारो व कर्तव्यों के संबंध में जानकारी दी। प्रशिक्षण में बताया कि लोक प्रतिनिधित्व अधिनियम, व्यय निगरानी का उद्देश्य, चुनाव व्यय के प्रकार, वीडियो अवलोकन दल के कार्य सहित अन्य जानकारी दी गई। सीईओ श्री सिंह ने बताया कि प्रत्येक निर्वाचन क्षेत्र में 3 या 4 उडन दस्ते होंगे। उडन दस्ते निर्वाचनों की घोषणा की तारीख से लेकर मतदान की समाप्ति तक कार्य करते रहेंगे।